רפי סער

רפי סער (נולד בשם רפאל סעדון ב-25 בספטמבר 1967) הוא ראש עיריית כפר סבא החל מ-2018. בעברו כיהן במספר תפקידים בעיריית כפר סבא תחת ראש העיר יצחק ולד בין השנים 1994–2004, לאחר תקופה זו, בין 2009–2014 כיהן כמנכ"ל עיריית הוד השרון.

ביוגרפיה 
סער נולד בשם רפאל סעדון בכפר סבא ובה גדל. בשנים 1982–1985 למד בבית ספר התיכון "כצנלסון" בעיר.

בצבא שירת בחיל ההנדסה. הוא למד באוניברסיטת בר-אילן והוא בוגר תואר ראשון במדעי המדינה ובסוציולוגיה ותואר שני במנהל עסקים.

סער התחיל את עבודתו בעירית כפר סבא כראש מנהלת אזורי התעשייה ופרויקט מחיר למשתכן בשכונת הדרים. לאחר מכן מונה לעוזרו האישי של יצחק ולד כסמנכ"ל, ובהמשך ב-2002 מונה למנכ"ל העירייה. לאחר שוולד החליט שלא לרוץ בבחירות של 2003, עם זכייתו של יהודה בן חמו בתפקיד ראש העיר, סער סיים את תפקידו בעירייה בתחילת 2004.

בשנת 2008 התמודד על תפקיד ראש מועצת כוכב יאיר-צור יגאל יחד עם מועמדים נוספים, אך יעקב ממן ראש המועצה המכהן באותה תקופה, ניצח בבחירות. סער שימש כחבר מועצה באופוזיציה.

מ-2009 עד 2014 שימש כמנכ"ל עיריית הוד השרון.

ב-12 ביולי 2018 הכריזה מפלגת העבודה על תמיכתה בסער לראשות עיריית כפר סבא. ב-30 באוקטובר 2018 התמודד מול מספר מועמדים וביניהם יוסי סדבון, וב-13 נובמבר 2018 הם עלו לסיבוב השני. סער זכה בכ-53.2 אחוזים והוא מכהן כראש עירית כפר סבא .

רפי סער התייצב מול המהפכה המשפטית ותמך במתווה הנשיא הרצוג לפתרון המשבר

קישורים חיצוניים

הערות שוליים

ראשי עיריית כפר סבא
בוגרי תיכון כצנלסון
בוגרי אוניברסיטת בר-אילן
מתמודדים בבחירות לרשויות המקומיות בישראל
מנכ"לים ישראלים
חיילי חיל ההנדסה הישראלי
ישראלים שנולדו ב-1967